**Na osnovu člana 337. Zakona o privrednim društvima (''Službeni glasnik RS'' br. 36/11 , 99/11 ,83/14-dr.zakon, 5/15 , 44/18,95/18 , 91/19 i 109/21 ) i člana 44. i 67.stav 5. Statuta Preduzeća za puteve ‘’Valjevo’’ a.d, Odbor direktora je dana 10.11.2022.godine doneo sledeću**

 **ODLUKU**

 **O DOPUNI DNEVNOG REDA VANREDNE SKUPŠTINE AKCIONARA**

 **zakazane za 28.11.2022.godine**

**Odlukom Odbora direktora Društva br.10/205 od 03.11.2022.godine sazvana je vanredna Skupština akcionara Preduzeća za puteve "Valjevo" a.d. Valjevo za 28.11.2022.godine, koja će se održati u Valjevu u Ul. Milovana Glišića br. 94 sa početkom u 10 časova.**

**Javni poziv akcionarima za učešće na vanrednoj Skupštini je upućen 04.11.2022.godine i objavljen je u skladu sa zakonom.**

**Odluka o dopuni dnevnog reda, sa novim dnevnim redom, se upućuje akcionarima dana 10.08.2022.godine i objavljuje se u skladu sa zakonom.**

**Odbor direktora je u skladu sa članom 337. Zakona o privrednim društvima dana 09.11.2022.godine doneo odluku o prihvatanju predloga za dopunu dnevnog reda vanredne Skupštine akcionara zakazane za 28.11.2022.godine, kojim većinski akcionar sa 75,88% akcija sa pravom glasa predlaže Skupštini donošenje odluke po dopunskoj tački dnevnog reda.**

**Odbor direktora objavljuje novi dopunjen dnevni red vanredne Skupštine akcionara sa dodatnom tačkom dnevnog reda:**

**- Donošenje odluke o izmeni i dopuni Statuta Društva u vezi sa proširenjem delatnosti,**

 **tako da dnevni red sa dodatnom tačkom glasi:**

**Prethodni postupak**

**-Izbor predsednika Skupštine i utvrđivanje kvoruma**

**-Izbor zapisničara i tri člana komisije za glasanje**

**Redovan postupak:**

1. **Donošenje odluke o razrešenju i imenovanju direktora Društva**
2. **Donošenje odluke o utvrđivanju naknade za rad direktoru, odnosno pravila za njeno određivanje**
3. **Donošenje odluke o razrešenju i imenovanju zastupnika ogranka Društva na teritoriji Republike Srbije**
4. **Donošenje odluke o izmeni i dopuni Statuta Društva u vezi sa proširenjem delatnosti**

 **Kao dan utvrđivanja akcionara utvrđuje se 18. 11. 2022.godine.**

**Na dan objave poziva Društvo poseduje 201.904 običnih akcija , od kojih 197.390 sa pravom glasa, tako da svaka akcija daje pravo na jedan glas (sopstvene akcije Društva -4514 akcija ne uzimaju se u obzir prilikom izračunavanja broja prisutnih , odnosno predstavljenih akcionara radi utvrđivanja kvoruma ).**

**Kvorum za sednicu skupštine čini obična većina od ukupnog broja glasova klase akcija sa pravom glasa. Sve odluke o predloženom dnevnom redu donose se običnom većinom glasova prisutnih akcionara, javnim glasanjem.**

**Akcionar ima pravo na lično učešće u radu skupštine (što podrazumeva pravo odlučivanja) ako poseduje najmanje 201 akcija, odnosno koji poseduje najmanje 0,1% od ukupnog broja običnih akcija.**

**Akcionari koji ne poseduju potreban broj akcija za lično učešće na skupštini imaju pravo da u radu skupštine učestvuju preko zajedničkog punomoćnika, ili da glasaju u odsustvu (pisanim putem) , uz overu potpisa na formularu za glasanje ,u skladu sa zakonom kojim se uređuje overa potpisa.Akcionar koji ostvaruje pravo na lično učešće u skupštini može u pisanoj formi dati punomoćje drugom licu da u njegovo ime glasa . Punomoćje se dostavlja u sedištu Društva najkasnije tri dana pre dana održavanja sednice skupštine, a može se u istom roku dati i elektronskim putem , potpisano kvalifikovanim elektronskim potpisom u skladu sa zakonom kojim se uređuje elektronski potpis.**

**Punomoćja moraju biti čitka , nedvosmislena, na službenom jeziku Republike Srbije, sa imenom i prezimenom , potpunom adresom , matičnim brojem, i brojem lične karte lica kome se daje punomoćje , a u punomoćju moraju biti navedena imena i prezimena vlasnika akcija, sa matičnim brojem i adresom iz Centralnog registra hartija od vrednosti , potpisana svojeručnim potpisom vlasnika akcija sa brojem lične karte.**

**Punomoćja koja izdaju pravna lica, vlasnici akcija, moraju da sadrže ime i prezime, sa matičnim brojem i potpunom adresom lica koja se ovlašćuju za zastupanje , naziv pravnog lica kako je registrovano u skladu sa propisima o registraciji, moraju biti službeno zavedena , overena pečatom i potpisom ovlašćenog lica za zastupanje (direktora).**

**Akcionar ima pravo da učestvuje u radu skupštine:**

* **pravo da glasa o pitanjima o kojima glasa njegova klasa akcija**
* **pravo na učešće u raspravi i postavljanje pitanja povodom tačaka dnevnog reda, koja se dostavljaju Društvu pre sednice u pisanoj formi, ili na samoj sednici.**

**Jedan ili više akcionara koji poseduju najmanje 5% akcija sa pravom glasa mogu odboru direktora predložiti obrazložene dodatne tačke dnevnog reda na zakazanoj sednici sa predlogom za raspravljanje ili sa predlogom o donošenju odluke uz dostavljanje teksta tih odluka ili predložiti drugačije odluke po postojećim tačkama dnevnog reda, pod uslovom da taj predlog obrazlože i dostave tekst tih odluka. . Predlozi se daju pisanim putem uz navođenje podataka podnosioca zahteva najkasnije 10 dana pre dana održavanja skupštine. Ako odbor direktora ne prihvati predlog dopune dnevnog reda u roku od tri dana od dana prijema, podnosilac ima pravo da u narednom roku od tri dana zahteva da nadležni sud u vanparničnom postupku naloži Društvu stavljanje predloga na dnevni red.**

**Društvo je u obavezi da predlog za dopunu dnevnog reda objavi na internet stranici Društva najkasnije narednog radnog dana od dana prijema predloga.**

**Materijali za sednicu vanredne skupštine akcionari mogu preuzeti lično ili preko punomoćnika u sedištu Društva , u poslovnim prostorijama u redovno radno vreme.**

**Ova odluka o dopuni dnevnog reda vanredne Skupštine objavljuje se na internet stranici Društva, internet stranici registra privrednih subjekata, internet stranici regulisanog tržišta, odnosno multilateralne trgovačke platfotme gde su uključene njegove akcije i internet stranici Centralnog registra.**

**Objava traje do dana održavanja sednice.**

**Ova odluka istovremeno predstavlja i Obaveštenje u vezi sa održavanjem vanredne Skupštine akcionara u smislu člana 65. Zakona o tržištu kapitala.**

 **PREDSEDNIK**

 **ODBORA DIREKTORA**

 **Dušan Podunavac**